**ZAPISNIK**

**s 9. sjednice Gradskog vijeća Grada Skradina**

9. sjednica Gradskog vijeća Grada Skradina održana je u petak 27. svibnja 2022.g. u

prostorijama Kulturnog centra u Skradinu, s početkom u 10,30 sati.

Sjednicom je ravnala predsjednica Gradskog vijeća Grada Skradina Nadija Zorica. Pozdravivši nazočne izvršila je prozivku vijećnika. Utvrdila je kako je sjednici od ukupno 13 vijećnika nazočno 9, te postoji kvorum za pravovaljano odlučivanje. Sjednici su nazočni: Ivan Banić, Davor Brajković, Dalibor Damjanić, Dražen Kartelo, Tonći Petrović, Marko Računica, Slavko Skočić, Kristina Vlaić Bubalo i Nadija Zorica. Sjednici opravdano nisu nazočni: Antonija Maretić, Fabijan Palinić, Tea Periša i Florijan Žižić.

 Sjednici je nazočan gradonačelnik Grada Skradina Antonijo Brajković i zamjenik gradonačelnika iz reda pripadnika srpske nacionalne manjine Nikola Milović.

 Predsjednica Gradskog vijeća Grada Skradina Nadija Zorica navela kako je za sjednicu predložen dnevni red s 6 točaka, te je predložila slijedeću dopunu dnevnog reda koja glasi:

* kao 7. točku dnevnog reda predložila je:

„7. Prijedlog Zaključka o davanju prethodne suglasnosti na Pravilnik o izmjenama i dopunama Pravilnika o radu Gradske knjižnice „Ivan Pridojević“ Skradin“.

Drugih prijedloga za izmjenu ili dopunu dnevnog reda nije bilo.

Predsjednica Gradskog vijeća Grada Skradina Nadija Zorica stavila je na glasovanje prijedloženu dopunu dnevnog reda, te je ista jednoglasno usvojena (9 nazočnih vijećnika).

Potom je predsjednica Gradskog vijeća Grada Skradina Nadija Zorica stavila na glasovanje cjelokupno predloženi dnevni red, te je isti jednoglasno usvojen (nazočno 9 vijećnika).

 Za raspravu i odlučivanje utvrđen je slijedeći

**D N E V N I R E D**

1. Izvješće Mandatne komisije o stavljanju mandata vijećnika u mirovanje iz osobnih razloga i određivanju zamjenika.
2. Prijedlog I Izmjena i dopuna Proračuna Grada Skradina za 2022.g.
3. Prijedlog Izmjene i dopune Programa održavanja komunalne infrastrukture na području Grada Skradina u 2022.g.(I).
4. Prijedlog Izmjene Programa pomoći socijalno ugroženim osobama na području Grada Skradina za 2022.godinu (I).
5. Prijedlog Odluke o otpisu potraživanja.
6. Prijedlog Odluke o izmjeni Odluke o uključivanju u inicijativu osnivanja Lokalne akcijske grupe u ribarstvu na području Šibensko-kninske županije.
7. Prijedlog Zaključka o davanju prethodne suglasnosti na Pravilnik o izmjenama i dopunama Pravilnika o radu Gradske knjižnice „Ivan Pridojević“ Skradin“.

-2-

Sukladno članku 61. Poslovnika slijede vijećnička pitanja, te je predsjednica Gradskog vijeća Grada Skradina Nadija Zorica pozvala vijećnike da postave pitanja, podsjetivši pritom kako svaki vijećnik može postaviti najviše 2 pitanja, te ista moraju biti dostavljena u pisanom obliku.

1. **TONĆI PETROVIĆ, vijećnik HDZ-a:**

„1. Sta je sa uredjenjem plaze u smislu uklanjanja mulja sa dna plaze te micanja sevara te prilaza sigurnog plazi

 2.Kad ce biti gotovo uredjenje obale”

ODGOVORI:

Gradonačelnik Antonijo Brajković je odgovorio:

„1. Što se tiče Vašeg prvog pitanja, nama je problem predstavljalo rješenje Ministarstva gospodarstva i zaštite okoliša o tome da li taj zahvat traži posebnu studiju utjecaja na okoliš. Sam zahvat kao zahvat ne traži posebne dozvole u smislu Zakona o gradnji. Naime, za pokositi ševar ne treba građevinska dozvola, ali za maknuti ševar, iščupati i pokositi ga treba rješenje nadležnog ministarstva koji mora procijeniti da li takav zahvat narušava prirodnu ravnotežu i okoliš. Dobili smo pozitivno rješenje, ali tek prije petnaestak dana i prije toga jednostavno nismo mogli ići u taj zahvat i riskirati prijave. Sukladno rješenju, krajem ovog i početkom idućeg tjedna započet će radovi koji će trajati desetak dana i kojim ćemo dobiti uklanjanje ševara i proširenje plaže. Paralelno s tim naručili smo suncobrane, paravan za presvlačenje i neke druge sadržaje kako bi plaža bila što primjerenija. Naša plaža ima veliki pritisak zbog one odluke JU NP Krka o zabrani kupanja. Iz tih razloga je ovaj zahvat nužan. Također, paralelno s tim, zajedno s „Hrvatskim cestama“ radi se i taj projekt širenja i rekonstrukcije mosta s pješačkom stazom i tu zaista postoje veliki proceduralni problemi u ishodovanju dozvole. Nama je obećano i predviđeno je u Planu nabave za ovu godinu. Rečeno nam je kako bi postupak nabave trebao krenuti kroz lipanj, a radovi negdje u ranu ili kasnu jesen kako bi isti bili gotovi do iduće turističke sezone.

2. Ne možemo biti zadovoljni, ali mi tu nismo gospodari svoje sudbine. JU NP Krka je dobio koncesiju, dobio građevinsku dozvolu, raspisao javnu nabavu po mom dubokom uvjerenju dosta kasno, proceduru završio dosta kasno, počeo radove dosta kasno i ti radovi se ne izvode željenim tempom. Mi tu ne možemo ništa, jer oni imaju ugovor. Kod nas su radovi dozvoljeni do 30. 06., a oni imaju ugovor do 01.07. Najgrublji radovi bi trebali biti gotovi kroz desetak dana, a kasnije idu kameno-rezački radovi. Paralelno s završetkom ovih radova morat ćemo do ljeta odraditi i svoj dio posla odnosno završiti kompletno uređenu šetnicu.“

1. **SLAVKO SKOČIĆ“, vijećnik SDSS-a:**

„1. Da li su izvođači radova za korištenje gradskih prostora u Proračun uplatili odgovarajuću naknadu

2. Da li će održavanje novoizgrađenog prostora pasti isključivo na teret Grada (Rivine Jaruge)“

ODGOVORI:

Gradonačelnik Antonijo Brajković je odgovorio:

„1. Dobro pitanje. Budući da se to radilo u zimskom dijelu godine, mi smo sukladno uvriježenoj praksi i željom za partnerskim odnosom s JU NP Krka koja je naručitelj radova to nismo naplatili, ali smo obvezali izvođača radova da ukoliko dođe do oštećenja imovine oni snose troškove sanacije.

2. „Rivina Jaruga“ svakodnevno održava javne površine, pa tako i to.“

-3-

**RASPRAVA I ODLUČIVANJE**

**Točka 1.**

Izvješće Mandatne komisije o stavljanju mandata vijećnika

u mirovanje iz osobnih razloga i određivanju zamjenika

Predsjednica Gradskog vijeća Grada Skradina Nadija Zorica dala je riječ članu Mandatne komisije Davoru Brajkoviću da podnese Izvješće o stavljanju mandata vijećnika

u mirovanje iz osobnih razloga i određivanju zamjenika. Član Mandatne komisije Davor Brajković naveo je kako je, sukladno odredbama Poslovnika Gradskog vijeća Grada Skradina, Mandatna komisija na održanoj 2. sjednici od 24. svibnja 2022.g., izradila je Izvješće, te ga na znanje dostavlja Gradskom vijeću Grada Skradina. Ono glasi:

„Na temelju članka 19. st. 3. Poslovnika Gradskog vijeća Grada Skradina („Službeni vjesnik Šibensko-kninske županije“, broj 7/21), Mandatna komisija podnosi

**I Z V J E Š Ć E**

**o stavljanju mandata vijećnika u mirovanje iz osobnih razloga i određivanju zamjenika**

 **I**   Dana 19. svibnja 2022.g. zaprimljen je zahtjev za stavljanjem mandata u mirovanje iz osobnih razloga na dužnost člana Gradskog vijeća Grada Skradina. Zahtjev je podnio nezavisni vijećnik Gradskog vijeća Grada Skradina Jure Mandušić koji je na provedenim izborima za članove Gradskog vijeća Grada Skradina, provedenih 16. svibnja 2021.g., izabran na kandidacijskoj listi HRVATSKI SUVERENISTI, HRVATSKA KONZERVATIVNA STRANKA – HKS, HRAST - POKRET ZA USPJEŠNU HRVATSKU i NEOVISNI ZA HRVATSKU – NHR. Zahtjev za stavljanjem mandata u mirovanje iz osobnih razloga na dužnost člana Gradskog vijeća Grada Skradina ima za posljedicu mirovanje mandata.

**II** Sukladno članku81. stavak 3. Zakona o lokalnim izborima („Narodne novine“, broj

144/12, 121/16,  [98/19](https://www.zakon.hr/cms.htm?id=40767), [42/20](https://www.zakon.hr/cms.htm?id=44113) I 37/21 – dalje: Zakon), člana predstavničkog tijela izabranog na kandidacijskoj listi dviju ili više političkih stranaka zamjenjuje neizabrani kandidat s iste liste s koje je izabran i član kojem je mandat prestao ili mu miruje, a određuju ga političke stranke sukladno sporazumu, odnosno ako sporazum nije zaključen, određuju ga dogovorno, a ako ne postignu dogovor, zamjenjuje ga prvi sljedeći neizabrani kandidat s liste. O sklopljenom sporazumu kao i postignutom dogovoru političke stranke dužne su obavijestiti nadležno upravno tijelo jedinice. Kako koalicija političkih stranaka navedenih u točci I ovog Izvješća nije dostavila obavijest o potpisanom sporazumu, odnosno o postignutom dogovoru nisu obavijestile nadležno upravno tijelo, sukladno članku 81. stavak 3. Zakona, vijećnika koji je podnio zahtjev za stavljanjem mandata u mirovanje iz osobnih razloga zamjenjuje prvi slijedeći neizabrani kandidat s liste, odnosno Ivan Banić, Dubravice, Prispo 37, koji se nalazio na 3. mjestu kandidacijske liste HRVATSKI SUVERENISTI, HRVATSKA KONZERVATIVNA STRANKA – HKS, HRAST - POKRET ZA USPJEŠNU HRVATSKU i NEOVISNI ZA HRVATSKU – NHR.

-4-

 **III**  Polazeći od gore navedenog, Mandatna komisija smatra kako mandat nezavisnog vijećnika Jure Mandušića u Gradskom vijeću Grada Skradina miruje od dana dostave zahtjeva za stavljanjem mandata u mirovanje iz osobnih razloga. Zamjenik koji umjesto njega počinje obnašati dužnost vijećnika u Gradskom vijeću Grada Skradina je Ivan Banić, Dubravice, Prispo 37, te su ispunjeni zakonski uvjeti za početak vijećničkog mandata zamjeniku vijećnika.“

Izvješće Mandatne komisije prima se na znanje.

Izvješće Mandatne komisije i Zaključak o primanju na znanje Izvješća prilažu se Zapisniku pod 1) i čine njegov sastavni dio.

Predsjednica Gradskog vijeća Grada Skradina Nadija Zorica pozvala je vijećnika Ivana Banića da položi svečanu prisegu, što je isti i učinio.

Točka 2.

Prijedlog I Izmjena i dopuna Proračuna Grada Skradina za 2022.g.

Nakon uvodnog izlaganja od strane gradonačelnika Grada Skradina Antonija Brajkovića o prijedlogu I Izmjena i dopuna Proračuna Grada Skradina za 2022.g., otvorena je rasprava.

 Kako se nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog I Izmjena i dopuna Proračuna Grada Skradina za 2022.g., te je isti jednoglasno usvojen (9 nazočnih vijećnika).

 I Izmjene i dopune Proračuna Grada Skradina za 2022.g., prilažu se Zapisniku pod 2) i čine njegov sastavni dio.

Točka 3.

Prijedlog Izmjena i dopuna Programa održavanja komunalne

infrastrukture na području Grada Skradina u 2022.g.(I).

Nakon uvodnog izlaganja od strane više savjetnice za komunalne djelatnosti Anke Verović, o prijedlogu Izmjena i dopuna Programa održavanja komunalne infrastrukture na području Grada Skradina u 2022.g. (I), otvorena je rasprava.

 Kako se nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Izmjena i dopuna Programa održavanja komunalne infrastrukture na području Grada Skradina u 2022.g. (I), te je isti jednoglasno usvojen (9 nazočnih vijećnika).

Izmjene i dopune Programa održavanja komunalne infrastrukture na području Grada Skradina u 2022.g prilažu se Zapisniku pod 3) i čine njegov sastavni dio.

-5-

Točka 4.

Prijedlog Izmjene Programa pomoći socijalno ugroženim

osobama na području Grada Skradina za 2022.godinu (I)

O prijedlogu Izmjena Programa pomoći socijalno ugroženim osobama na području Grada Skradina za 2022. godinu (I), uvodno izlaganje podnio je gradonačelnik Grada Skradina Antonijo Brajković. Naveo je kako je dana 19. svibnja 2022.g. zaprimljena Uputa, KLASA: 040-02/22-

01/121, URBROJ: 524-02-1-3/2-22-4 od 3. svibnja 2022.g. kojom je Ministarstvo rada, mirovinskog sustava, obitelji i socijalne politike zatražilo da se otklone nedostatci uočeni prilikom vršenja nadzora zakonitosti općih akata, odnosno u Programu pomoći socijalno ugroženim osobama na području Grada Skradina za 2022.godinu donesenom na 5. sjednici od 22. prosinca 2021.g. Sukladno navedenoj Uputi, otklonjeni su uočeni nedostatci i utvrđen je prijedlog Izmjena Programa pomoći socijalno ugroženim osobama na području Grada Skradina za 2022.godinu. Potom je otvorena rasprava.

Kako se nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Izmjene Programa pomoći socijalno ugroženim osobama na području Grada Skradina za 2022.godinu (I), te je isti jednoglasno usvojen (9 nazočnih vijećnika).

 Izmjene Programa pomoći socijalno ugroženim osobama na području Grada Skradina za 2022.godinu (I) prilažu se Zapisniku pod 4) i čine njegov sastavni dio.

Točka 5.

Prijedlog Odluke o otpisu potraživanja

Nakon uvodnog izlaganja od strane više savjetnice za imovinsko-pravne poslove Matee Klarić, o prijedlogu Odluke o otpisu potraživanja, otvorena je rasprava.

 Kako se nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Odluke o otpisu potraživanja, te je ista jednoglasno usvojena (9 nazočnih vijećnika).

Odluka se prilaže Zapisniku pod 5) i čini njegov sastavni dio.

Točka 6.

Prijedlog Odluke o izmjeni Odluke o uključivanju u inicijativu

 osnivanja Lokalne akcijske grupe u ribarstvu na području

Šibensko-kninske županije

 Nakon uvodnog izlaganja od strane po ovlaštenju gradonačelnika pročelnika Upravnog odjela za gospodarstvo, komunalne djelatnosti i lokalnu samoupravu Josipa Silova o prijedlogu Odluke o izmjeni Odluke o uključivanju u inicijativu osnivanja Lokalne akcijske grupe u ribarstvu na području Šibensko-kninske županije, otvorena je rasprava.

Kako se nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Odluke o izmjeni Odluke o uključivanju u inicijativu osnivanja Lokalne akcijske grupe u ribarstvu na području Šibensko-kninske županije, te je ista jednoglasno usvojena (9 nazočnih vijećnika).

Odluka se prilaže Zapisniku pod 6) i čini njegov sastavni dio.

-6-

Točka 7.

Prijedlog Zaključka o davanju prethodne suglasnosti na Pravilnik

o izmjenama i dopunama Pravilnika o radu Gradske

knjižnice „Ivan Pridojević“ Skradin“

 Nakon uvodnog izlaganja ravnateljice Gradske knjižnice „Ivan Pridojević“ Skradin“ Marije Marenzi o razlozima izrade i donošenja Pravilnika o izmjenama i dopunama Pravilnika o radu Gradske knjižnice „Ivan Pridojević“ Skradin otvorena je rasprava.

 Kako se nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Zaključka o davanju prethodne suglasnosti na Pravilnik

o izmjenama i dopunama Pravilnika o radu Gradske knjižnice „Ivan Pridojević“ Skradin“, te je isti jednoglasno usvojen (9 nazočnih vijećnika).

Zaključak s Pravilnika o izmjenama i dopunama Pravilnika o radu Gradske knjižnice „Ivan Pridojević“ Skradin“ prilaže se Zapisniku pod 7) i čini njegov sastavni dio.

Sjednica je završena u 11,10 sati.

**ZAPISNIK SASTAVILA:**

Paulina Radeljak, v.r.

 **GRADSKO VIJEĆE**

 **GRADA SKRADINA**

**PREDSJEDNICA**

 Nadija Zorica, v.r.